บลจ.ไทยพาณิชย์ ปันผล 3 กอง LTFอัตรา 0.20 บ./หน่วย จ่าย 21 ก.ค.นี้
นายสมิทธ์ พนมยงค์ กรรมการผู้อำนวยการ บริษัทหลักทรัพย์จัดการกองทุน ไทยพาณิชย์ จำกัด (SCBAM) เปิดเผยว่า บริษัทฯ เตรียมจ่ายเงินปันผลกองทุนรวมหุ้นระยะยาว (LTF) พร้อมกันจำนวน 3 กองทุนสำหรับผลการดำเนินงานระหว่างวันที่ 1 กรกฎาคม 2557 - วันที่ 30 มิถุนายน 2558 ประกอบด้วยกองทุนเปิดไทยพาณิชย์หุ้นระยะยาวปันผล 70/30 (SCBLT1) กองทุนเปิดไทยพาณิชย์หุ้นระยะยาวอินเตอร์ (SCBLT4) และกองทุนเปิดไทยพาณิชย์หุ้นระยะยาวทาร์เก็ต (SCBLTT) โดยจะจ่ายปันผลในอัตราเท่ากันทั้ง 3 กองทุนคือ 0.20 บาทต่อหน่วยลงทุน ซึ่งได้จ่ายระหว่างกาลไปแล้วเมื่อวันที่ 23 มกราคม 2558 หน่วยละ 0.10 บาท คงเหลือจ่ายในงวดนี้หน่วยละ 0.10 บาท โดยมีกำหนดจ่ายเงินให้กับผู้ถือหน่วยในวันที่ 21 กรกฎาคม 2558 นี้
13 ก.ค. 2558

นายสมิทธ์ พนมยงค์ กรรมการผู้อำนวยการ บริษัทหลักทรัพย์จัดการกองทุน ไทยพาณิชย์ จำกัด (SCBAM) เปิดเผยว่า บริษัทฯ เตรียมจ่ายเงินปันผลกองทุนรวมหุ้นระยะยาว (LTF) พร้อมกันจำนวน 3 กองทุนสำหรับผลการดำเนินงานระหว่างวันที่ 1 กรกฎาคม 2557 – วันที่ 30 มิถุนายน 2558 ประกอบด้วยกองทุนเปิดไทยพาณิชย์หุ้นระยะยาวปันผล 70/30 (SCBLT1) กองทุนเปิดไทยพาณิชย์หุ้นระยะยาวอินเตอร์ (SCBLT4) และกองทุนเปิดไทยพาณิชย์หุ้นระยะยาวทาร์เก็ต (SCBLTT) โดยจะจ่ายปันผลในอัตราเท่ากันทั้ง 3 กองทุนคือ 0.20 บาทต่อหน่วยลงทุน ซึ่งได้จ่ายระหว่างกาลไปแล้วเมื่อวันที่ 23 มกราคม 2558 หน่วยละ 0.10 บาท คงเหลือจ่ายในงวดนี้หน่วยละ 0.10 บาท โดยมีกำหนดจ่ายเงินให้กับผู้ถือหน่วยในวันที่ 21 กรกฎาคม 2558 นี้
ที่ผ่านมา กองทุน LTF ทั้ง 3 กองทุนมีผลการดำเนินงานอยู่ในเกณฑ์ที่น่าพอใจ โดยกองทุนเปิดไทยพาณิชย์หุ้นระยะยาวปันผล 70/30 (SCBLT1) เน้นลงทุนหุ้นที่จดทะเบียนในตลาดหลักทรัพย์แห่งประเทศไทยที่มีนโยบายการจ่ายปันผลอยางสม่ำเสมอเฉลี่ยในปีบัญชีไม่น้อยกว่าร้อยละ 65 และไม่เกินร้อยละ 70 ของมูลค่าทรัพย์สินของกองทุนรวม ครั้งนี้นับเป็นการจ่ายปันผลครั้งที่ 16 โดยที่ผ่านมาได้จ่ายเงินปันผลไปแล้วเป็นจำนวน 3.5150 บาทต่อหน่วย นับตั้งแต่วันที่จ่ายปันผลครั้งแรกเมื่อตุลาคม2548
กองทุนเปิดไทยพาณิชย์หุ้นระยะยาวอินเตอร์ (SCBLT4) จะเน้นลงทุนในหุ้นสามัญที่จดทะเบียนในตลาดหลักทรัพย์ที่มีพื้นฐานดีมั่นคงและมีแนวโน้มเจริญเติบโตสูงไม่น้อยกว่าร้อยละ 65 ของมูลค่าทรัพย์สินของกองทุนรวม และมีนโยบายลงทุนในต่างประเทศไม่เกินกว่าร้อยละ35 ของมูลค่าทรัพย์สินของกองทุนรวม ครั้งนี้ถือเป็นการจ่ายครั้งที่ 8 โดยที่ผ่านมาได้จ่ายเงินปันผลไปแล้วเป็นจำนวน 1.75 บาทต่อหน่วย นับตั้งแต่วันที่จ่ายปันผลครั้งแรกเมื่อพฤษภาคม 2551
ส่วนกองทุนเปิดไทยพาณิชย์หุ้นระยะยาวทาร์เก็ต (SCBLTT) ที่เน้นลงทุนในหุ้นสามัญที่จดทะเบียนในตลาดหลักทรัพย์ที่มีพื้นฐานดี มั่นคง และมีแนวโน้มเจริญเติบโตสูง ไม่น้อยกว่าร้อยละ 65 ของมูลค่าทรัพย์สินของกองทุนรวม ครั้งนี้เป็นการจ่ายปันผลครั้งที่ 10 โดยที่ผ่านมาได้จ่ายเงินปันผลไปแล้วเป็นจำนวน 2.40 บาทต่อหน่วย นับตั้งแต่วันที่จ่ายปันผลครั้งแรกเมื่อพฤษภาคม 2551
สำหรับคำแนะนำการลงทุนในกองทุนรวม LTF เนื่องจากปัจจุบันตลาดอยู่ในสภาวะปรับฐาน โดยสาเหตุหลักเกิดจากการขาดปัจจัยหนุนของภาครัฐที่มีการเปลี่ยนแปลงนโยบายการลงทุนเป็นผลให้เศรษฐกิจเกิดการชะลอตัว โดยนักวิเคราะห์ยังทยอยปรับลดเป้าหมายผลกำไรของตลาดอยู่ในช่วงนี้ จึงเห็นว่านักลงทุนควรรอจังหวะที่ตลาดปรับตัวลงแล้วจึงค่อยทยอยการลงทุน ทั้งนี้ยังเชื่อมั่นว่าแนวโน้มเศรษฐกิจปีหน้าน่าจะดีขึ้น อันเกิดจากการนำงบประมาณของภาครัฐมาใช้ซึ่งจะเป็นปัจจัยหลักที่จะทำให้เกิดการกระตุ้นเศรษฐกิจให้ดีขึ้น
               